AIŠKINAMASIS RAŠTAS

Dėl savivaldybės turto perdavimo patikėjimo teise

1. **Parengto tarybos sprendimo projekto tikslai ir uždaviniai**

Molėtų rajono savivaldybės taryba 2019 m. gruodžio 19 d. priėmė sprendimą Nr. B1-276 „Dėl sutikimo perimti valstybės turtą Molėtų rajono savivaldybės nuosavybėn“. Molėtų rajono savivaldybė 2020 m. liepos 2 d. perdavimo ir priėmimo aktu Nr. T14 (13.1.55)-102 perdavė patikėjimo teise valdyti ir naudoti Molėtų rajono savivaldybės administracijai (toliau – administracija). Administracija, siekdama sutvarkyti perduotą turtą, 2020 m. lapkričio 4 d. įsakymu Nr. B6-1156 „Dėl Molėtų rajono savivaldybės turto pripažinimo nebereikalingu“ pripažino 80 m3 medienos, kurios įsigijimo vertė 1600,00 Eur, nereikalingos įstaigos veiklai ir siūlo 40 m3 perduoti Molėtų r. Alantos gimnazijai ir 40 m3 Molėtų r. Suginčių pagrindinei mokyklai.

Parengto sprendimo projekto tikslas – perduoti savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą trumpalaikį turtą – 80 m3 medienos, kurio įsigijimo vertė 1600,00 Eur (balansinė sąskaita 0110001) patikėjimo teise valdyti, naudoti ir disponuoti juo savarankiškajai savivaldybės funkcijai įgyvendinti:

* 1. m3 medienos Molėtų r. Alantos gimnazijai (kodas 191227973);

1. 40 m3 medienos Molėtų r. Suginčių pagrindinei mokyklai (kodas 191228694).
2. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3 punktas, 7 straipsnio 7 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas, 12 straipsnio 1, 2, 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunktis.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - Savivaldybei nuosavybės teise priklausantis turtas bus perduotas biudžetinėms įstaigoms valdyti, naudoti ir disponuoti juo. Šiuo teisės aktu bus reglamentuotas turto valdymas ir apskaita. Neigiamų pasekmių nenumatoma.

1. **Priemonės sprendimui įgyvendinti**

Bus parengtas turto priėmimo - aktas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės administracija.